section_heading: Životopis
paragraph_text: U travnju 1942. godine, Živojin je došao na položaj partizanskog bataljuna „Starac Vujadin“, koji je tada vodio teške borbe s četnicima popa Đujića. Vojin je tada odlučio da ode u četnički štab na pregovore, da bi se zaustavio bratoubilački rat. Iako je u partizanskom Štabu na Vještića gori, upozoren da ne ide bez jake i dobro naoružane pratnje, otišao je sa samo dva pratitelja. U Crnom lugu je naišao na četnike, koji su ga prvo pozvali da im se pridruži, a potom ga prebili i odveli talijanskim fašistima u Knin. Poslije mučenja u talijanskom zatvoru u Kninu, vraćen je četnicima, koji su ga ponovo mučili i bacili u jamu kod sela Mrčaja.